Súkromná stredná športová škola GAUDEAMUS
Dudvážska 6, 821 07 Bratislava


Z Á P I S N I C A
zo zasadnutia pedagogickej rady za II. polrok  
šk. r. 2025/2026 konanej dňa 23.06.2026

Prítomní:  podľa prezenčnej listiny (uložená v archíve školy)
Program:	1.  Otvorenie a privítanie
2. Vyhodnotenie výchovno-vzdelávacích výsledkov za II. polrok      
     šk. r. 2025/2026 – SSŠŠ GAUDEAMUS  
3. 	Rôzne
4. 	Záver
         
K bodu 1/  
Poradu otvoril a prítomných privítal riaditeľ školy.

K bodu 2/  
Vyhodnotenie výchovno-vzdelávacích výsledkov SSŠŠ GAUDEAMUS za II. polrok šk. r. 2025/2026. Triedni učitelia jednotlivých tried oboznámili všetkých pedagógov s dosiahnutými výchovno-vzdelávacími výsledkami študentov svojich tried. Jednotlivé správy o výchovno-vzdelávacích výsledkoch za II. polrok šk. r. 2025/2026 sú prílohou tejto zápisnice.
PODKLADY K PEDAGOGICKEJ RADE
Trieda: I.G
Školský rok: 2025/2026
Počet žiakov: 29 žiakov
Prerušenie štúdia: -
Pristúpil: -
Vystúpil: -
Návrh na pochvalu riaditeľom školy: 9 žiaci - za výborný prospech
Pochvala tr. profesorom: - 
Návrh na pokarhanie riaditeľom školy: - 
Pokarhanie tr. profesorom: -
Návrh na zníženú známku zo správania:
na 2. stupeň: -
na 3. stupeň: - 
Dochádzka: 2094 vymeškaných hodín (z toho 2094 ospravedlnených, 0 neospravedlnených).
Najvyšší počet ospravedlnených hodín: 182 hodín
Najvyšší počet neospravedlnených hodín: -
Priemer OH na žiaka bez PUP: 72,20 hodín
Zápisy za porušenie vnútorného šk. poriadku: Zaznamenané ojedinelé prípady porušenia školského poriadku (2x nevhodné správanie sa na hodine ETV, 1x nevhodné správanie na DEJ, 1x neprezutý žiak, 3x vyrušovanie na vyučovacej hodine, 1x hádzanie lopty v triede).
Prospech: -
Poznámky:
Trieda prvého ročníka pôsobí veľmi dobre zohrane a zodpovedne. Žiaci sa správajú slušne, dodržiavajú školský poriadok a v triede nie sú žiadne vážnejšie výchovné problémy. Kolektív je pokojný, priateľský a vidieť, že sa medzi žiakmi vytvárajú kamarátstva. Na hodinách sa zväčša správajú s rešpektom, dokážu spolupracovať a vzájomne si pomáhajú. V prípade, že vyrušujú, alebo ak nastane akýkoľvek iný problém, triedna učiteľka ihneď oboznámi rodičov s danou skutočnosťou a vzájomnou komunikáciou s rodičmi sa snažia prísť k uspokojivej náprave správania. Rodičia žiakov pristupujú k povinnostiam zodpovedne - ospravedlnenky posielajú načas a komunikácia s nimi je bezproblémová a vecná. Trieda pôsobí ako súdržný kolektív, v ktorom panuje dobrá atmosfére a ochota zapojiť sa do spoločných aktivít. Žiaci sa snažia plniť si svoje povinnosti a pristupujú k učeniu s primeranou mierou zodpovednosti. Celkovo ide o triedu, ktorá vytvára pozitívne prostredie pre prácu aj osobnostný rozvoj.
 
Trieda: I.M
Školský rok: 2025/2026
Počet žiakov: 29 (3 PUP)
Prerušenie štúdia: 1
Pristúpil: 3 žiaci
Vystúpil: 1 žiak
Návrh na pochvalu riaditeľom školy: 7 žiaci - za výborný prospech a prístup k štúdiu
Pochvala tr. profesorom: - 
Návrh na pokarhanie riaditeľom školy: -
Pokarhanie tr. profesorom: 2 žiaci
Návrh na zníženú známku zo správania:
na 2. stupeň: - 
na 3. stupeň: 1 žiak (za vysoký počet neospravedlnených hodín - 78 hodín)
Dochádzka: 1735 vymeškaných hodín (z toho 1648 ospravedlnených, 87 neospravedlnených)
Najvyšší počet ospravedlnených hodín: 153 hodín
Najvyšší počet neospravedlnených hodín: 78 hodín
Počet vymeškaných hodín na žiaka (bez PUP): 66,7 hodín
Nedostatočný prospech: 3 žiaci
Neklasifikovaní: 1 žiak
Zápisy za porušenie vnútorného školského poriadku:
· skupinové porušenie školského poriadku (7 žiaci) - celú hodinu vyrušovali, nepracovali, ignorovali pokyny vyučujúceho,
· 1x nevhodné správanie na hodine (vylievanie vody z okna),
· 2x nerešpektovanie príkazov učiteľa (neprezutí žiaci),
· 1x pasivita na hodine (žiak na hodine ETV a ANJ spal),
· 2x nevhodná obuv (žiaci prišli do školy v interiérových šľapkách),
· 1x nepripravenosť na vyučovanie (žiak si nenosí učebnicu na ANJ),
· 1x opakované neprezúvanie sa.
· 3x nevhodné správanie na hodine a vyrušovanie so spolužiakom,
· 1x opakované nenosenie pomôcok (písacie potreby, zošit),
· 1x pľutie z okna počas vyučovacej hodiny.

Komentár k triede:
Do druhého polroka pristúpili traja žiaci. Prvý z nich sa v správaní zlepšil a začal aj pristupovať ku škole lepšie, avšak sa mu nakopilo učivo a niektoré predmety mu robili problém. Druhý žiak vykazuje problémový prístup, na hodinách nespolupracuje, komunikuje zriedkavo a vykazuje takmer nulovú domácu prípravu, čo viedlo k nedostatočnému prospechu z 5 predmetov a 78 neospravedlneným hodinám. Tretí žiak (PUP) mal problémy s dodržiavaním termínov na predmetoch SJL a MAT.
U jedného zo žiakov pretrvávajú problémy s dochádzkou z dôvodu cestovania vlakom (neustále meškanie, lekárske vyšetrenia a vysoká absencia). Ďalší žiak vykazuje problémy s dochádzkou, pričom zo strany rodičov dochádza k oneskorenému ospravedlňovaniu absencií napriek predchádzajúcemu dohovoru, čo sa následne odráža aj na jeho prospechu. Zvyšok triedy je v poriadku, žiaci sú pracovití a slušní. Na hodinách pracujú aktívne, pričom od viacerých vyučujúcich je na nich pozitívna spätná väzba.

Trieda: II.G 
Školský rok: 2025/2026	
Počet žiakov:	20
Prerušenie štúdia: -
Pristúpil: -	
Vystúpil: -
Návrh na pochvalu riaditeľom školy: 5 žiaci – za výborný prospech
Pochvala tr. profesorom: -
Návrh na pokarhanie riaditeľom školy: 1 žiak – za neospravedlnené hodiny
Pokarhanie tr. profesorom: - 

Návrh na zníženú známku zo správania:
na 2. stupeň: - 
na 3. stupeň: 2 žiaci – za vysoký počet neospravedlnených hodín
Dochádzka: 1530 vymeškaných hodín (z toho 1409 ospravedlnených, 122 neospravedlnených)
Hodín na žiaka: 76,5 hodiny
Najvyšší počet ospravedlnených hodín: 183 hodín
Najvyšší počet neospravedlnených hodín: 69 hodín
Zápisy za porušenie vnútorného šk. poriadku: -
Nedostatočný prospech: 3 žiaci
Neklasifikovaní: -
Zápisy za porušenie šk. poriadku: 
· 1x porušenie školského poriadku (neprezutý žiak),
· 1x závažné porušenie (používanie mobilného telefónu a fotenie písomnej práce),
· 2x permanentné vyrušovanie počas písomnej práce zo SJL,
· 1x opisovanie od spolužiaka počas písomnej práce z DEJ aj po upozornení,
· 2x neoprávnené používanie mobilného telefónu počas vyučovacej hodiny,
· 1x neskorý príchod na hodinu (15 minút po zazvonení) spojený s arogantným správaním.

Klíma triedy: 

Klíma triedy:
Klíma triedy je v poriadku a pôsobí príjemne. Žiaci medzi sebou vychádzajú dobre, rešpektujú sa a spolupracujú. V triede prevláda pokojná a priateľská atmosféra, ktorá podporuje učenie aj vzájomnú komunikáciu. Konflikty sa vyskytujú len zriedkavo a darí sa ich riešiť konštruktívne.

Trieda: II.M 
Školský rok: 2025/2026
Počet žiakov:	22 (PUP 6)
Prerušenie štúdia: -
Pristúpil: -
Vystúpil: 2 žiaci
Návrh na pochvalu riaditeľom školy: 6 žiaci - za výborný prospech do 1,5
Pochvala tr. profesorom: - 
Návrh na pokarhanie riaditeľom školy: 1 žiak - porušenie školského poriadku
Pokarhanie tr. profesorom: -
Návrh na zníženú známku zo správania:
na 2. stupeň: -
na 3. stupeň: -
Dochádzka: 1359 vymeškaných hodín ( z toho 1333 ospravedlnených, 26 neospravedlnených)
Najvyšší počet ospravedlnených hodín: 114 hodín
Prepočet vymeškaných hodín na žiaka: 84,93 hodín
Najvyšší počet neospravedlnených hodín: 21 hodín 
Zápisy za porušenie vnútorného šk. poriadku: 
· 3x opakované porušenie školského poriadku (používanie mobilného telefónu počas hodín, nerešpektovanie vyučujúceho, nevhodné a drzé správanie počas školskej exkurzie),
· 1x nevhodné správanie (vulgárne vyjadrovanie sa na adresu spolužiaka),
· 1x neoprávnené používanie mobilného telefónu (snaha o odfotenie testu spolužiaka počas písomnej práce).
Nedostatočný prospech: 1 žiak
Neklasifikovaní: -
Komentár k triede: 
Trieda je z pohľadu triedneho učiteľa v rámci možností v poriadku. So študentmi sa dá vo väčšine času pracovať a zo strany vyučujúcich sú na nich prevažne kladné ohlasy. Začínajú sa však občasne prejavovať aj negatívne ohlasy na vybranú skupinu piatich študentov. S týmito jedincami sa uskutočnia osobné individuálne rozhovory, aby sa škola vyhla komplikáciám pri vyučovaní do budúcna. V poslednom období sa trieda celkovo pohoršila, či už správaním, alebo spomínanými kauzami s fotením testov a písomiek. Naďalej však na nich budú kladené vysoké nároky na správanie, dochádzku a zodpovedný prístup k školským povinnostiam.

Trieda: III.G 
Školský rok: 2025/2026
Počet žiakov: 14
Pristúpili: 1 žiak
Vystúpili: -
Dochádzka: 915 vymeškaných hodín (z toho 915 ospravedlnených a 0 neospravedlnených)
Prepočet OH na žiaka: 65,36 hodín			
Prepočet NH na žiaka: 0 hodín
Najvyšší počet ospravedlnených hodín: 167 hodín
Pochvala riaditeľom školy: 7 žiaci - za výborný prospech
Nedostatočný prospech z predmetu: 1 žiak
Neklasifikovaný z predmetov: -
Zápisy: - 

Trieda: III.M 
Školský rok: 2025/2026
Počet žiakov: 16
Pristúpili: -
Vystúpili: -
Dochádzka: 1370 vymeškaných hodín (z toho 1220 ospravedlnených a 150 neospravedlnených)
Prepočet OH na žiaka: 76,25 hodín	
Prepočet NH na žiaka: 9,38 hodín
Najvyšší počet ospravedlnených hodín: 160 hodín  
Najvyšší počet neospravedlnených hodín: 126 hodín
Návrh na zníženú známku zo správania:
2. stupeň: -
3. stupeň: 1 žiak - za vysoký počet neospravedlnených hodín
Nedostatoční prospech z predmetov: 5 žiaci
Neklasifikovaný z predmetov: 2 žiaci
Zápisy: 1 žiak - vulgarizmy na hodine

K bodu 3/
Konateľka školy: 
· Informovala o postupe pri žiakoch, ktorí majú na vysvedčení viac ako 3 nedostatočné. V prípade záujmu o vykonanie komisionálnych skúšok musia podať písomnú žiadosť riaditeľovi školy. 
· Pochválila dosiahnuté výchovno-vzdelávacie výsledky a študijné priemery žiakov v jednotlivých triedach. 
· Informovala o počte prijatých žiakov do prvých ročníkov na školský rok 2026/2027.
· Požiadala prítomných, aby od septembra 2026 dôsledne dbali na jednotný prístup k pravidlám školského poriadku. Ide najmä o vpúšťanie žiakov do budovy školy po 8:00 hod., dodržiavanie povinnosti prezúvania sa a zákaz používania mobilných telefónov na vyučovacích hodinách (presný spôsob realizácie tohto zákazu bude ešte predmetom internej dohody).
· Vyzvala prítomných na striktné dodržiavanie školského poriadku od školského roku 2026/2027, ktorý je záväzný pre žiakov aj pedagogických zamestnancov. Školský poriadok na nový školský rok prejde v najbližšom období aktualizáciou.
· Oznámila, že zamestnancom budú elektronicky zaslané tlačivá na evidenciu pracovného času, ktoré je potrebné od školského roku 2026/2027 pravidelne vypĺňať.
· Informovala, že v závere pedagogickej rady dostanú prítomní obálku s tlačivom na anonymné hodnotenie vedúcich zamestnancov.
· Uložila povinnosť učiteľom, ktorí majú na starosti smernice ohľadom IZK, triednictva a knižnice, aby tieto dokumenty v prípade potreby inovovali.
· Upozornila na potrebu absolvovania aktualizačného vzdelávania. 
· Požiadala prítomných, aby prípadné požiadavky na opravy v kabinetoch alebo učebniach počas letných prázdnin zasielali e-mailom na sekretariát školy.
· Informovala o možnosti predložiť požiadavky na nákup nových učebných pomôcok prostredníctvom sekretariátu školy.
· Oznámila zakúpenie 22 nových počítačov, ktoré budú slúžiť na výučbu predmetov EKC a ADK. 
· Vyzvala prítomných na uhradenie stravného najneskôr do 30. 06. 2026 do 8:00 hod.
· Požiadala o kompletné zapísanie a uzatvorenie triednych kníh do konca júna 2026. 
· Informovala o nových kolegoch, ktorí nastúpia od školského roku 2026/2027, a s tým spojenom navýšení počtu učiteľov v kabinetoch.
· Požiadala prítomných, aby v spolupráci so zodpovednou vyučujúcou pripravili súťaž (natočenie ľubovoľného videa), ktorá bude uverejnená na sociálnej sieti TikTok. Vyhodnotenie tejto súťaže sa uskutoční v septembri 2026.
· Požiadala triednych učiteľov, aby odoslali zákonným zástupcom e-mailové upozornenie ohľadom platby školného na nový školský rok 2026/2027. 
Riaditeľ školy: 
· Informoval prítomných o vybraných žiakoch, ktorí nesplnili podmienky a nemôžu sa zúčastniť komisionálnych skúšok (rozhodnutie sa týka 4 žiakov).
· Oznámil, že pripraví podrobný harmonogram komisionálnych skúšok.
· Informoval o termínoch konania komisionálnych skúšok, ktoré sú naplánované na dni 25. 08. – 26. 08. 2026. 
Zástupca riaditeľa školy: 
· Informoval prítomných, že v závere júna navštívi školu v rámci diskusie úspešný bývalý absolvent školy, ktorý získal s klubom HK Nitra titul majstra Slovenska v ľadovom hokeji. 
· Upozornil, že kompletne vypísané katalógy a takisto žiadosti o komisionálne skúšky je potrebné odovzdať do 26. 06. 2026 do 10:30 hod.
· Určil termín na odovzdanie inovácií k školskému poriadku najneskôr do 26. 08. 2026. 
· Pripomenul povinnosť zapisovať do katalógov všetky pochvaly a pokarhania udelené výhradne riaditeľom školy (opatrenia od triedneho učiteľa sa neuvádzajú). Pri žiakoch, ktorí robia opravnú alebo komisionálnu skúšku, je potrebné priložiť aj príslušné žiadosti s dátumom ich podania, aby boli katalógy kompletné.

K bodu 4/ 
Na pedagogickej rade školy dňa 23. 06. 2026 bol prerokovaný a schválený plánovaný počet žiakov do prvého ročníka pre odbor športové gymnázium a športový manažment v počte 27 žiakov pre jednotlivý odbor a otvorenie 1 triedy pre každý odbor. Na záver riaditeľ školy poďakoval všetkým prítomným za vykonanú prácu, poprial im príjemné prežitie letných prázdnin a zasadnutie pedagogickej rady ukončil.

V Bratislave, dňa 25.06.2026


Zapísal: určený zapisovateľ
Overil: určený overovateľ


------------------------------------------------------------------------------------------------------------------- Upozornenie: Originál podrobnej zápisnice zo zasadnutia pedagogickej rady vrátane všetkých neanonymizovaných príloh a prezenčnej listiny je k nahliadnutiu na sekretariáte školy.

